El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
30 ASTURIANAES ye una gran obra en formatu llibru+3CDs col que pon el ramu a más de venti años d’estudiu, revisión y composición nel ámbitu de la Canción Asturiana.
#000002
Esti trabayu representa’l cumal de la so carrera como cantante y compositor d’asturianaes; un estilu que tien el so aniciu nes obres de los compositores y cantadores «clásicos» d’a primeros del S.XX (Rodríguez Lavandera, Baldomero Fernández, Manuel del Fresno y otros), que supieron convertir el cantu tradicional asturianu –la tonada de la tierra, como se dicía daquella– nun lied de calter cultu. En 30 ASTURIANAES, Carlos Rubiera sigue la estela de los clásicos, pero cola perspectiva del tiempu actual.
#000003
Nel llibru (de 24×17 cm y 75 páxines) axúntense les lletres de tolos cantares, la partitura de la «Marcha d’honor», compuesta por Rubiera y grabada por Hevia, y dellos testos introductorios y biográficos escritos pol editor, pol propiu Carlos y pol musicólogu y gaiteru Llorián García Flórez.
#000005
Como valor añadíu, cada llibru va numberáu, con una fueya de roble estampada a mano y firmáu pol autor; faciendo asina que cada exemplar seya únicu y distintu.
#000006
La variedá estilística (tonada brava, ayerana, soberana, vaqueira, añada, dialogada, a capella, a la gaita...), la diversidá temática, la rigurosidá llingüística, los arreglos sobrios o más exhuberantes, y hasta la esperimentación, faen d’esti trabayu una especie d’enciclopedia sonora de l’asturianada.
#000007
30 ASTURIANAES, de Carlos Rubiera, ye una obra llamada a ser fonte d’inspiración y estudiu pa les nueves xeneraciones de cantadores; a perdurar nel tiempu y a dexar buelga na historia de la Canción Asturiana.
#000008
Tu dirección de correo electrónico no será publicada. Los campos obligatorios están marcados con *
#000009
Other uncategorized cookies are those that are being analyzed and have not been classified into a category as yet.
#000019